ଜୟପୁର; କରୋନାର ଦ୍ବିତୀୟ ଲହର ସାମାନ୍ୟ ହ୍ରାସ ପାଉଥିବା ଦେଖିବାକୁ ମିଳୁଛି । ହେଲେ ଏବେଠାରୁ ତୃତୀୟ ଲହରକୁ ନେଇ ଚିନ୍ତା ବଢିବାରେ ଲାଗିଛି । କୁହାଯାଉଛି, କରୋନାର ତୃତୀୟ ଳହର ପିଲାମାନଙ୍କ ପାଇଁ ବିପଦ ନେଇ ଆସିବ । ହେଲେ ଏବେ ଏମିତି ସ୍ଥିତି ସୃଷ୍ଟି ହୋଇଛି ଦେଖିଲେ ଲାଗୁଛି ଯେମିତି ଚାଲି ଆସିଲା କି କରୋନାର ତୃତୀୟ ଲହର ? ରାଜସ୍ଥାନରେ ଏପ୍ରିଲ ଏବଂ ମେ'ରେ କରୋନା ପଜିଟିଭ ସଂଖ୍ୟା ଆଶାତୀତ ଭାବେ ବୃଦ୍ଧି [...]\nLast updated: 26 May 2021, 09:00 AM IST\nchlild affected by corona\nଜୟପୁର; କରୋନାର ଦ୍ବିତୀୟ ଲହର ସାମାନ୍ୟ ହ୍ରାସ ପାଉଥିବା ଦେଖିବାକୁ ମିଳୁଛି । ହେଲେ ଏବେଠାରୁ ତୃତୀୟ ଲହରକୁ ନେଇ ଚିନ୍ତା ବଢିବାରେ ଲାଗିଛି । କୁହାଯାଉଛି, କରୋନାର ତୃତୀୟ ଳହର ପିଲାମାନଙ୍କ ପାଇଁ ବିପଦ ନେଇ ଆସିବ । ହେଲେ ଏବେ ଏମିତି ସ୍ଥିତି ସୃଷ୍ଟି ହୋଇଛି ଦେଖିଲେ ଲାଗୁଛି ଯେମିତି ଚାଲି ଆସିଲା କି କରୋନାର ତୃତୀୟ ଲହର ?\nରାଜସ୍ଥାନରେ ଏପ୍ରିଲ ଏବଂ ମେ'ରେ କରୋନା ପଜିଟିଭ ସଂଖ୍ୟା ଆଶାତୀତ ଭାବେ ବୃଦ୍ଧି ପାଇବାରେ ଲାଗିଛି । ତେବେ ସବୁଠାରୁ ଚିନ୍ତାର ବିଷୟ ହୋଇଛି ଏଠି ପିଲାମାନେ ବେଶି କରୋନା ସଂକ୍ରମିତ ହେଉଛନ୍ତି । ରାଜ୍ୟର ଅନ୍ୟ ଜିଲ୍ଲା ପରି ରାଜଧାନୀ ଜୟପୁରରେ ମଧ୍ୟ ଚକିତ କଲା ପରି ସଂଖ୍ୟା ସାମ୍ନାକୁ ଆସିଛି । ଏପ୍ରିଲ ଏବଂ ମେ' ସୁଦ୍ଧା ୧ ରୁ ୧୦ ବର୍ଷ ପର୍ଯ୍ୟନ୍ତ ପ୍ରାୟ ସାଢେ ୩ ହଜାରରୁ ଅଧିକ ପିଲା ପଜିଟିଭ ବାହାରିଛନ୍ତି । ସେହିପରି ୧୧ରୁ ୨୦ ବର୍ଷ ପର୍ଯ୍ୟନ୍ତ ୧୦ ହଜାରରୁ ଅଧିକ ପିଲା ପଜିଟିଭ ବାହାରିଛନ୍ତି ।\nସ୍ୱାସ୍ଥ୍ୟ ବିଭାଗ ତଥ୍ୟ ଅନୁସାରେ, ଏପ୍ରିଲ ଏବଂ ମେ'ରେ ଜୟପୁରରେ ୧୦ ବର୍ଷ ପର୍ଯ୍ୟନ୍ତ ୩ ହଜାର ୫୮୯ ଜଣ ଏବଂ ୧୧ ବର୍ଷରୁ ୨୦ ବର୍ଷ ପର୍ଯ୍ୟନ୍ତ ୧୦ ହଜାର ୨୨ ଜଣ କିଶୋର କରୋନା ପଜିଟିଭ ବାହାରିଛନ୍ତି ।\nଏପ୍ରିଲରେ ୦ରୁ ୧୦ ବର୍ଷର ପ୍ରାୟ ୧୬୭୨ ଶିଶୁ ପଜିଟିଭ ଚିହ୍ନଟ ହୋଇଥିଲେ\nଏପ୍ରିଲରେ ୧୧ରୁ ୨୦ ବର୍ଷର ୪୬୮୧ ଜଣ ପଜିଟିଭ ଚିହ୍ନଟ\nମେ' ୧ରୁ ୨୩ ଭିତରେ ୦ରୁ ୧୦ ବର୍ଷ ପର୍ଯ୍ୟନ୍ତ ୧୯୧୭ ପିଲା ପଜିଟିଭ ଚିହ୍ନଟ\nମେ' ୧ରୁ ୨୩ ପର୍ଯ୍ୟନ୍ତ ୧୧ରୁ ୨୦ ବର୍ଷ ପର୍ଯ୍ୟନ୍ତ ୫୩୪୧ ଜଣ ପିଲା ପଜିଟିଭ ଚିହ୍ନଟ\nଜୟପୁରର ଡାକ୍ତର ନରୋତ୍ତମ ଶର୍ମାଙ୍କ କହିବା ଅନୁଯାୟୀ, ଏପ୍ରିଲ ଏବଂ ମେ'ରେ କରୋନାର ଦ୍ବିତୀୟ ଲହର ଦେଖିବାକୁ ମିଳିଥିଲା । ଏଥିରେ ହଜାର ହଜାର ଲୋକ ସଂକ୍ରମିତ ହୋଇଛନ୍ତି । ଲୋକେ କରୋନା ଗାଇଡ ଲାଇନର ଉଲ୍ଲଘଂନ କରିଛନ୍ତି ଯେଉଁଥିପାଇଁ ଅଧିକ ସଂଖ୍ୟକ ପିଲା ସଂକ୍ରମିତ ହୋଇଛନ୍ତି ।ଏପରି ସ୍ଥିତିରେ ପିଲାଙ୍କ ସୁରକ୍ଷା ପାଇଁ ସତର୍କତା ଅବଲମ୍ବନ କରିବାକୁ ପଡ଼ିବ ।
